b'\n_START_ARTICLE_\nEuro monet\xc5\xb3 rinkinys\n_START_PARAGRAPH_\nEuro monet\xc5\xb3 rinkinys\xc2\xa0\xe2\x80\x93 vis\xc5\xb3 a\xc5\xa1tuoni\xc5\xb3 nominal\xc5\xb3 euro monetos, supakuotos \xc4\xaf plastikin\xc4\xaf mai\xc5\xa1el\xc4\xaf. \xc5\xa0i\xc5\xb3 rinkini\xc5\xb3 tikslas pirmiausia supa\xc5\xbeindinti tos tautos pilie\xc4\x8dius su nauja valiuta, eurais. Kitas tikslas yra u\xc5\xbepildyti kasas eurais gerokai i\xc5\xa1 anksto iki euro \xc4\xafvedimo dienos. Paprastai \xc5\xa1ie rinkiniai yra parduodami vietiniuose bankuose prie\xc5\xa1 kelias savaites iki euro \xc4\xafvedimo._NEWLINE_Da\xc5\xbeniausiai i\xc5\xa1leid\xc5\xbeiami dviej\xc5\xb3 tip\xc5\xb3 rinkiniai; verslo rinkiniai ir rinkiniai visuomenei. Did\xc5\xbeiausias rinkini\xc5\xb3 skirtumas yra monet\xc5\xb3 kiekis jame. Verslo rinkiniai yra skirti ma\xc5\xbemenininkams, juose yra ma\xc5\xbedaug 100 eur\xc5\xb3, verslo rinkiniuose yra daugiau monet\xc5\xb3 negu rinkiniuose, skirtuose visuomenei. Paprastai verslo rinkiniai pateikiami ritiniais, o rinkiniai, skirti visuomenei, supakuoti \xc4\xaf plastikin\xc4\xaf mai\xc5\xa1el\xc4\xaf, nes juose yra nedidelis kiekis monet\xc5\xb3.\n_START_SECTION_\nAustrija\n_START_PARAGRAPH_\nAustrijos monet\xc5\xb3 rinkiniai buvo parduodami nuo 2001\xc2\xa0m. gruod\xc5\xbeio 15 d. Rinkinys, skirtas visuomenei, buvo parduodamas u\xc5\xbe 14,54 \xe2\x82\xac (200,07 Austrijos \xc5\xa1iling\xc5\xb3, ta\xc4\x8diau kaina buvo suapvalinta iki 200 Austrijos \xc5\xa1iling\xc5\xb3). Verslo rinkinius buvo galima \xc4\xafsigyti kur kas anks\xc4\x8diau \xe2\x80\x93 nuo 2001\xc2\xa0m. rugs\xc4\x97jo 1 d. ir kiekviename rinkinyje buvo 145,50 \xe2\x82\xac Austrijos euro monet\xc5\xb3. Buvo i\xc5\xa1leista 6 mln. rinkini\xc5\xb3, skirt\xc5\xb3 visuomenei ir 750 t\xc5\xabkst. verslo rinkini\xc5\xb3.\n_START_SECTION_\nBelgija\n_START_PARAGRAPH_\nBelgijos rinkiniai buvo parduodami u\xc5\xbe 500 Belgijos frank\xc5\xb3.\n_START_SECTION_\nLiuksemburgas\n_START_PARAGRAPH_\nI\xc5\xa1skyrus skirting\xc4\x85 mai\xc5\xa1el\xc4\xaf ir tekst\xc4\x85 ant jo ir skirtingas monet\xc5\xb3 nacionalines puses, Liuksemburgo rinkiniai buvo tokie pat, kaip ir Belgijos rinkiniai. Kiekvienas rinkinys taip pat kainavo 500 frank\xc5\xb3.\n_START_SECTION_\nMonakas\n_START_PARAGRAPH_\nNors Monakas ir n\xc4\x97ra Europos S\xc4\x85jungos narys, 1999 m. jis taip pat \xc4\xafsived\xc4\x97 eur\xc4\x85. Taip nutiko d\xc4\x97l to, nes Monakas niekada netur\xc4\x97jo savo valiutos ir naudojo pranc\xc5\xabzi\xc5\xa1k\xc4\x85j\xc4\x85, tod\xc4\x97l, kai Pranc\xc5\xabzija per\xc4\x97jo prie euro, Monakas netur\xc4\x97jo kito pasirinkimo ir tur\xc4\x97jo sekti Pranc\xc5\xabzijos pavyzd\xc5\xbeiu. Europos S\xc4\x85junga sudar\xc4\x97 speciali\xc4\x85 sutart\xc4\xaf su Monaku, kuri leid\xc5\xbeia \xc5\xa1iai \xc5\xa1aliai nukalti ribot\xc4\x85 skai\xc4\x8di\xc5\xb3 euro monet\xc5\xb3. 2001 m. pabaigoje Monakas i\xc5\xa1leido 51 200 monet\xc5\xb3 rinkini\xc5\xb3, kurie kainavo 15,25 \xe2\x82\xac (100 frank\xc5\xb3) u\xc5\xbe vnt; ta\xc4\x8diau, \xc5\xa1iuo metu j\xc5\xb3 kaina interneto svetain\xc4\x97se yra didesn\xc4\x97 nei 600 \xe2\x82\xac.\n_START_SECTION_\nNyderlandai\n_START_PARAGRAPH_\nNyderlandai i\xc5\xa1leido du skirtingus monet\xc5\xb3 rinkini\xc5\xb3 variantus, skirtus mokyti savo pilie\xc4\x8dius apie eur\xc4\x85. Vienas i\xc5\xa1 dviej\xc5\xb3 variant\xc5\xb3 buvo nemokamas Nyderland\xc5\xb3 pilie\xc4\x8diams. Jame buvo po vien\xc4\x85 kiekvieno nominalo monet\xc4\x85, \xc4\xafd\xc4\x97t\xc4\x85 \xc4\xaf atviruk\xc4\x85. Nuo tada, supakuoti, geros b\xc5\xabkl\xc4\x97s atvirukai prad\xc4\x97ti kolekcionuoti. Taip pat, norint pa\xc5\xbeinti euro monetas, galima buvo \xc4\xafsigyti papildom\xc4\x85 rinkin\xc4\xaf su \xc4\xafvairiomis monetomis. \xc5\xa0iuose rinkiniuose buvo 11,34 \xe2\x82\xac vert\xc4\x97s monet\xc5\xb3, jie buvo parduodami u\xc5\xbe 25 guldenus.\n_START_SECTION_\nSan Marinas\n_START_PARAGRAPH_\nSan Marinas buvo viena i\xc5\xa1 ne Europos S\xc4\x85jungos \xc5\xa1ali\xc5\xb3, kuri 2002 m. \xc4\xafsived\xc4\x97 eur\xc4\x85. I\xc5\xa1 vis\xc5\xb3 \xc5\xa1ali\xc5\xb3, \xc4\xafsivedusi\xc5\xb3 eur\xc4\x85, San Marinas buvo vienintel\xc4\x97 \xc5\xa1alis, nei\xc5\xa1leidusi euro monet\xc5\xb3 rinkinio.'